**ОТЧЕТ**

**за осъществената контролна дейност от РИОСВ-Пазарджик**

**за месец юли 2023 г.**

През **м. юли 2023 г.** експертите и специалистите на РИОСВ-Пазарджик извършиха **89** проверки в **74** обекта, от които **51** са планови и **38** извънредни. В рамките на осъществения контрол са дадени **23** предписания за отстраняване на констатирани несъответствия и предприемане на мерки. За периода са предприети действия по **18** сигнала.

 През м. юли експерти на РИОСВ-Пазарджик взеха участие в следните междуведомствени комисии: епизоотична комисия по заповед на областния управител на Пазарджик за нови случаи на африканска чума по свинете, в комисия по заповед на областния управител за почистване на речното корито на р. Марица в землищата на с. Огняново и с. Хаджиево, във второ лесоустройствено съвещание за горскостопанския план на ТП ДЛС Чепино по заповед на Изпълнителния директор на ИАГ, в три комисии за оглед на имоти в землището на гр. Панагюрище за установяване и оценяване на щети, нанесени от кафява мечка на пчелари, в ДПК за строеж „Складово стопанство за пропан-бутан с обем 100 м3 и промишлена газова инсталация“ в „Биовет“ АД, гр. Пещера, в заседание на комисия по чл. 17 при ОД “Земеделие“ и в приемателна комисия за приемане на етап „Биологична рекултивация“ на депо за ТБО на Община Ракитово.

 **Административнонаказателна дейност**

През м. юли 2023 г. е съставен 1 (един) АУАН за констатирано административно нарушение на екологичното законодателство. Издадено е 1 (едно) наказателно постановление (НП) и 2 (две) споразумения на обща стойност 3 100 лв., от които 2 (две) по ЗВ и 1 (едно) по ЗООС.

На юридическо лице е наложена имуществена санкция в размер на 1000 лв. за нарушение на чл. 48, ал. 1, т. 11 от Закона за водите – заустване на отпадъчни води с концентрация над допустимите ИЕО по показател Общ фосфор.

Споразумение с юридическо лице за нарушение на чл. 124, ал. 1 от Закона за водите (ЗВ) – заустване на отпадъчни води със съдържание над МДК – имуществена санкция в размер на 700 лева.

Споразумение с юридическо лице за нарушение на чл. 166, т. 3 от Закона за опазване на околната среда (ЗООС) – неизпълнение на предписание – имуществена санкция в размер на 1400 лева.

През м. юли 2023 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. юли 2023 г. са в общ размер 3969.87 лева, от които:

 Събрани суми от наложени санкции по чл. 69 от ЗООС – няма събрани за м. юли. Платените глоби/имуществени санкции по НП за нарушения на екологичното законодателство и влезли в сила НП по транзитната сметка за м. юли 2023 г. са в размер на 3641.75 лв. /от тях едно споразумение по чл. 58 г от ЗАНН - за 1400 лв./.

Събраните от НАП по наложени глоби и/или санкции по специалните закони за м. юли 2023 г. са в размер на 328.12 лева.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол по Закона за ограничаване изменението на климата.

Контрол по Закона за лечебните растения.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* упражняване на контрол върху спазването на условията, поставени в Решенията по реда на Глава шеста от ЗООС, издадени от директора на РИОСВ-Пазарджик;
* опазване на защитени животински видове чрез изпащане на екземпляри в безпомощно състояние в спасителен център, връщането им в природата в подходящи местообитания.
* наблюдение и контрол върху пожарната безопасност в резерватите;
* опазване на защитения вид кафява мечка чрез компенсиране на щети, нанесени от вида на собственици на пчелни стопанства;
* спазване на законодателството (ЗБР) при осъществяване на съгласувано ИП;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **32;**
* Проверки по Закон за водите - **14;**
* Проверки по Закон за почвите - **2**;
* Комплексни проверки на дружества с КР - **1**;
* Комплексни проверки на дружества без КР - **5**;
* Проверки по прилагане разпоредбите на ЗЧАВ - **5;**
* Закон за лечебните растения **- 1;**
* Контрол по ЗБР и ЗТЗ - **27**;
* Закон за ограничаване изменението на климата - **1;**
* Други по ЗООС – **1**;

 **Планови комплексни проверки на обекти без комплексно разрешително:**

* „Бунай“ АД, гр. Панагюрище - предприятие за производство на пластмасови изделия. Проверени фактори и компоненти на околната среда: „отпадъци“, „химични вещества и смеси“ и „атмосферен въздух“. При проверка на информационен лист за безопасност на продукт, употребяван в предприятието е установено, че същият не е актуален и не отговаря по структура и съдържание на изискванията на приложението на Регламент 2020/878 от 18.06.2020 г. за изменение на приложение II на Регламент 1907/2006. Във връзка с това е дадено предписание на оператора да изисква актуални информационни листове за безопасност от доставчиците на химични вещества и смеси. Срокът на даденото предписание не е изтекъл.
* „Братя Коцеви“ ООД – площадка за третиране на неопасни отпадъци на площадка № 1 - индустриална зона, гр. Велинград. Проверени компоненти и фактори на околната среда: фактор „отпадъци“ и компонент „въздух“. При извършената проверка не са установени несъответствия с нормативните изисквания на ЗУО и ЗЧАВ.
* „Българска чаена компания“ ООД, гр. Панагюрище - цех за производство на чай. Проверени са компонент „биоразнообразие“ и фактор „отпадъци“. При проверката на място се установи, че регистрираната книга за изкупените, налични и преработени количества билки е приключена, поради изписване. Дадено е предписание за регистрация на нова книга. При проверката не бяха представени някои от документите във връзка с продуктова такса опаковки. Дадено е предписание да се представят в РИОСВ-Пазарджик копия от фактури, платежни документи и месечни справки-декларации /прил.15/ от Наредбата за продуктова такса. Предписанията са изпълнени.
* ГПСОВ в землището на с. Мирянци, общ. Пазарджик. Проверени са компонент „Води“ и фактор „Отпадъци“. Изпълняват се условията, поставени в издадения документ за дейности с отпадъци. Във връзка с изискванията на нормативните актове, свързани с опазване на водите, операторът допуска нарушения по ЗВ при организиране и извършване на своята дейност, за което ще бъде съставен АУАН. Анализът на получените физико-химични показатели на взетата водна проба показва превишение на ИЕО по показателите общ азот и фосфор, поставени в разрешителното за заустване.
* Централа за производство на електро и топлоенергия чрез анаеробно разлагане на биомаса, СЖП и отпадъци в гр. Пещера. Проверка по компонент „Въздух“, фактор „Шум“, фактор „Отпадъци“ и фактор „Химични вещества“. Изпълняват се условията, поставени в издадения документ за дейности с отпадъци. Не са констатирани нарушения и пропуски по компонент „Въздух“ и фактор „Шум“. Във връзка с изискванията на нормативните актове, свързани с управление на химикалите, операторът е допуснал пропуски, за което е дадено предписание да се актуализира класификацията на предприятието съгласно чл. 103, ал. 1 от ЗООС, като се вземат предвид максималните количества биогаз, които могат да бъдат налични във всеки един момент в инсталацията на площадката и да се представи в РИОСВ-Пазарджик доклад от извършената класификация, документирана по образец, съгласно Приложение № 1 на Наредбата за предотвратяване на големи аварии с опасни вещества и ограничаване на последствията от тях. Даденото предписание е изпълнено.

**Атмосферен въздух** – през м. юли 2023 г. по ЗЧАВ и подзаконовите нормативни актове са извършени 5 проверки на 5 обекта – 4 планови и 1 извънредна. Дадени са 3 предписания. Експертите взеха участие в 2 комплексни проверки на обекти без КР и в проверка на оператор с издадено КР – Община Панагюрище, Регионално депо за битови отпадъци „Панагюрище“, гр. Панагюрище, м. „Братаница“. Спазват се поставените в КР условия - Условие № 9 - емисии в атмосферата и Условие № 12 - шум. По Закона за ограничаване изменението на климата е направена 1 планова проверка.

 **По ЗЧАВ и подзаконови нормативни актове:**

 **Планови проверки**

 По Регламент № (ЕС) №517/2014 г. за флуорсъдържащите парникови газове e извършена проверка на хладилен склад в гр. Пазарджик, стопанисван от „Фриголог“ ЕАД. При проверката се установи, че в обекта не се извършва дейност и юридическото лице е заличено от търговския регистър.

         По Наредба № 7 от 21 октомври 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации, е извършена проверка на предприятие за производство на мебели в гр. Костандово, общ. Ракитово, стопанисвано от „Барклис мебел“ ЕООД. При проверката се установи, че производст-вената дейност в обекта временно е преустановена.

По Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източн са установени отклонения от нормативните изисквания ици, е извършена проверка на оризарна в с. Гелеменово, общ. Пазарджик, при която са установени отклонения от нормативните изисквания. Дадени са 3 предписания. Предстои последващ контрол.

По Наредба № 16 от 12.08.1999 г., за ограничаване емисиите на летливи органични съединения при съхранение, товарене или разтоварване и превоз на бензини, е извършена проверка на бензиностанция в с. Гелеменово, стопанисвана от „Тодак“ ООД. Веднъж годишно е извършвана проверка за ефективността на улавяне на бензиновите пари на системите, съответстващи на Етап II на УБП. Резултатите от проверката са отразени в дневник. Бензиностанцията отговаря на изискванията на чл. 14б от Наредба №16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини.

 **Извънредни проверки**

 Във връзка с постъпил сигнал за мръсен въздух през нощта на 8-ми срещу 9-ти юли е извършена проверка в квартал на с. Главиница, при ж.п. гара Пазарджик. Не са установени миризми и замърсяване на въздуха, водещи до трудно дишане, задух и незадоволително общо здравословно състояние. В РИОСВ – Пазарджик, както и в кметството на с. Главиница, общ. Пазарджик в посочения период не са постъпвали оплаквания и/или сигнали за мръсен въздух.

 **По Закона за ограничаване изменението на климата** **(ЗОИК)**

Извършена е планова проверка на „Ди Ес Смит България“ АД по издадено разрешително за емисии на парникови газове. Операторът е извършил докладване в ИАОС на годишните количества на емисии за 2022 г., съобразно плана за мониторинг. При проверката се установи, че временно е преустановена експлоатацията на инсталация за производство на хартия. Във връзка с намаления производствен капацитет временно е преустановена експлоатацията и на два от котлите, монтирани в парова централа. По искане на оператора е извършено пломбиране на двата котела.

 **По Закона за защита от шума в околната среда (ЗЗШОС)**

 Извършен е анализ на резултатите от шест доклада за извършени СПИ на промишлен шум в околната среда. Не са установени превишавания на граничните стойности на еквивалентните нива на шум по границите на производствената площадка и в мястото на въздействие.

 Извършени са оценки на резултатите на представени доклади с резултати от проведени СПИ на емисии на вредни вещества, изпускани в атмосферния въздух от 10 изпускащи устройства на 7 производствени обекта в гр. Панагюрище, гр. Ракитово и с. Мало Конаре, общ. Пазарджик и на 2 изпускащи устройства на РДБО Панагюрище. Анализът на резултатите показва, че са спазени емисионните норми.

Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. юни 2023 г. Анализът им показва, че са спазени емисионните норми, посочени в издаденото КР на оператора.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени.

 Извършено е вписване на средна горивна инсталация с оператор „Балкан Агрикалчарал“ ООД в регистъра на средните горивни инсталации и е издадено удостоверение за регистрация по реда на чл. 9 г, ал. 9 от ЗЧАВ.

 С положителностановище е съгласуван проект за„Общинска програма за намаляване нивата на замърсителите и за достигане на утвърдените норми за вредни вещества на община Велинград за периода 2020 - 2025 г.“.

 Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. юли са изготвени 9 становища.

 **Води** – през м. юли от експертите в направлението са извършени 14 проверки на 14 обекта, от които 10 планови по Закон за водите и 4 извънредни. Експертите взеха участие и в проверка на обект с КР. Във връзка с постъпили ИП за провеждане на процедури по ОВОС и ЕО са изготвени 4 становища по компонент „Води“.

За установено нарушение на Закона за водите е съставен АУАН на „ВКС“ЕООД, гр. Пещера - за превишение на ИЕО от Заустване №1 по показател Общ фосфор.

 Извършените планови проверки по Заповед РД-1188/2022 г. на МОСВ са за провеждане на емисионен контрол. Взети са водни проби от „ВКТВ“ЕООД, гр. Велинград – канализационна система на гр. Велинград, „ВиК услуги“ЕООД, гр. Пазарджик – Градска пречиствателна станция и канализационна система на гр. Пазарджик. За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени 5 предписания. Предстоят проверки за изпълнението им.

 Извънредни проверки:

* По дадено предписание на „Трансметал“ ЕООД, гр. Велинград за почистване на утаител за отпадъчни води и открит канал към него. При извършената проверка се констатира, че предписанието е изпълнено.
* По сигнал за измиване на автомобилни двигатели с пароструйка и заустване на отпадъчните води в канализацията на гр. Пазарджик е извършена проверка от експерти на РИОСВ-Пазарджик на място. Не се установиха течове и разливи на отпадъчни води и нефтопродукти. Дейността на обекта не попада в приложното поле на нормативни актове, от компетентността на РИОСВ, поради което сигналът е препратен по компетентност на Община Пазарджик.
* По дадено предписание за прекратяване изтичането на отпадъчни води в имот в к.к. Цигов чарк, общ. Батак. Извършена е проверка, при която се констатира, че няма промяна в направените констатации при предишната проверка. Дадени са две предписания на община Батак. Престои проверка за изпълнението им.
* Във връзка с получено писмо от община Велинград за извършване на проверка по сигнал за нерагламентирано заустване от тепавица в гр. Велинград. При извършената проверка с представители на община Велинград се констатира, че водите след тепавицата са без наличие на мътност и запенване. Съгласно чл. 3, ал. 1 от Наредба № 2 от 08.06.2011 г., не се счита за заустване изпускането на възвратими води, чийто състав и свойства не са влошени спрямо водите на водното тяло, от което са взети. Дадено е предписание за извършване на физико-химичен анализ на водата преди и след тепавицата. Предстои последващ контрол.

**Почви –** презм. юли са извършени извънредни проверки на складове за съхраняване на негодни за употреба ПРЗ на територията на РИОСВ-Пазарджик: на склад №120 за съхраняване на негодни за употреба ПРЗ в община Стрелча и на площадка с ББ-куб в община Панагюрище, във връзка с дадени предписания за отстраняване на проблеми, относно нарушена цялост на конструкцията на тези съоръжения. При проверка на място се установи, че предписанията са изпълнени - складът и ББ-куба са приведени в добро техническо състояние. Не се наблюдава изтичане и разпрашаване на ПРЗ извън съоръженията.

 Експертът от направлението взе участие в комплексна проверка на оператор с комплексно разрешително - Регионално депо за ТБО на община Панагюрище. Не е констатирано неизпълнение на условията от КР, Закона за почвите , Закона за опазване на земеделските земи и ЗУО.

**Биологично разнообразие и НЕМ** – през м. юли експертите и специалистите от направление БРЗТЗ извършиха 28 проверки в 22 обекта, в т. ч. 14 планови, 15 извънредни, 11 обхода и взеха участие в 1 комплексна проверка на обект без КР по компонент „биоразнообразие“. Дадени са четири предписания - три съгласно разпоредбите на ЗБР и едно, съгласно Закона за лечебните растения.

През отчетния период от специалистите подвижна паркова охрана са извършени 10 планови проверки и 11 обхода в резервати „Купена“ , „Беглика“ и „Мантарица“. Не са констатирани нарушения. Осъществено е постоянно наблюдение на пожарната обстановка и обезопасяване на съоръжения по протежението на пътеките за посетители в резервати „Мантарица“ и „Дупката“.

При планова проверка в ЗМ „Чибуците“ не са установени нарушения.

След постъпило уведомление за инвестиционно предложение е извършена извънредна проверка на поземлен имот с идентификатор 32888.131.6 по КККР на с. Исперихово, попадащ в ЗЗ BG0002057 „Бесапарски ридове“ и в ЗЗ BG0000254 „Бесапарски възвишения”. За ИП е издадено решение за извършване оценка на степента на въздействие върху защитени зони от мрежата „Натура 2000“.

 Извършена е инвентаризация на предоставена електрическа ограда на пчелар чрез договор за безвъзмездно ползване на движима вещ, в землището на гр. Сърница. Не са констатирани нарушения.

 При планов контрол на билкозаготвители от гр. Панагюрище и гр. Костандово не са констатирани нарушения. Дадено е предписание за пререгистрация на книгата за изкупени и налични складови количества лечебни растения, което е изпълнено.

 За отчетния период експертите от направлението взеха участие в три (3) комисии, по заповед на директора на РДГ – Пазарджик за установяване и оценяване на щети, нанесени от кафява мечка върху пчелини на територията на ТП ДГС „Панагюрище“. След извършен оглед на място се доказа, че причинените вреди върху пчелните стопанства са нанесени от кафява мечка. Предприети са действия по изпращане на необходимата документация в МОСВ за изплащане на обезщетение.

 След постъпил сигнал, свързан с опасност от премахване на лястовичи гнезда от обществена сграда при извършването на ремонтни дейности, е извършена проверка. Установи се изпълнение на строително-ремонтни дейности на административна сграда в гр. Ветрен, общ. Септември, по чиято фасада има 60 изградени и обитаеми лястовичи гнезда на вида градска лястовица (D. urbicum) – защитен вид, включен в приложение № 3 на *Закон за биологичното разнообразие.* Дадени са три (3) предписания за спиране на дейността до отлитане на птиците и за предприемане на действия за подаване на заявление за разрешително от МОСВ, с което да се разреши премахване на гнездата от фасадата на сградата, с цел довършване на ремонтните дейности.

За отчетния период, са получени общо тринадесет (13) сигнала на „зелен“ телефон и по ел. поща:

* единадесет (11) сигнала, свързани със защитени видове в безпомощно състояние (бял щъркел, горска ушата сова, малък подковонос, граблива птица, шипобедрена костенурка). За седем (7) от тях са предприети действия, съгласно чл. 39, ал. 2, ал. 2 от ЗБР - изпратени са за лечение в спасителен център, а за останалите четири (4) – действия, съгласно чл. 39, ал. 2, т. 1 от ЗБР - пуснати са на свобода в подходящ район.
* два (2) сигнала, свързани с нехуманно отношение към животни и отглеждане на селскостопански животни в населено място са изпратени по компетентност, съгласно чл. 31, ал. 2 от Административнопроцесуален кодекс.

През м. юли беше осъществено ежедневно наблюдение на пожароопасната обстановка в резерватите „Купена“, „Мантарица“, „Беглика“ и „Дупката“.

Решен е гнездови проблем, свързан със защитен вид, в с. Синитово.

Експертите от направлението взеха участие в: епизоотична комисия по заповед на областния управител на Пазарджик за нови случаи на африканска чума по свинете, в комисия по заповед на областния управител за почистване речното корита на р. Марица в землищата на с. Огняново и с. Хаджиево, във второ лесоустройствено съвещание за горскостопанския план на ТП ДЛС Чепино по заповед на Изпълнителния директор на ИАГ и в три (3) комисии за оглед на имоти в землището на гр. Панагюрище за установяване и нанесени щети от кафява мечка на пчелари - по заповед на директора на РДГ - Пазарджик

Изготвени са: 49 писма по реда на чл. 2, ал. 2 от *Наредбата за ОС,* 15 вътрешни становища, 4 Решения по ОС и 12 др. писма и справки.

Постигнат ефект от контролната и превантивната дейност: предотвратяване и отстраняване на нарушения в ЗТ и ЗЗ, решени проблеми със защитени видове в безпомощно състояние, упражнен контрол върху дейността на билкозаготвители и върху ползватели на електрически огради, аргументирано определяне на комулативна оценка и/или въздействия в рамките на процедурата по преценка на степента на въздействие на ППП/ИП върху защитените зони от НЕМ „Натура 2000“, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. юли 2023 г. по ЗУО са извършени **32** проверки в **26** обекта, от които **16** са планови и **16** извънредни. Дадени са **7** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол по спазване изискванията на Регламент (EO) №1013/2006, проверки по сигнали, за чистотата на населените места, РПМ, ОПМ, речни легла и прилежащите им територии, проверки по писма на МОСВ, последващ контрол.

Експерт от направлението взе участие в приемателна комисия за приемане на етап „Биологична рекултивация“ на депо за ТБО на община Ракитово, назначена със заповед на кмета на общината. Установи се, че рекултивацията е протекла съгласно одобрения работен проект за рекултивация и по изискванията и разпоредбите на Наредба №26/1996г. за рекултивация на нарушени терени.

 **Планови проверки:**

Извършена е планова проверка на община Батак относно задълженията на кметовете по чл. 19, ал. 3, т. 7 и т. 11 от ЗУО, на община Велинград във връзка с изпълнение задълженията по чл. 19, ал. 3, т. 10 от ЗУО, а в общините Батак, Брацигово и Велинград във връзка с изпълнение задълженията по чл. 52, ал. 6 от ЗУО. Не са констатирани нарушения или несъответствия с разпоредбите на ЗУО.

При планова проверка на лечебно заведение в гр. Пазарджик е дадено предписание да се представи в РИОСВ писмен договор за предаване на образуваните отпадъци от дейността му на юридическо лице, притежаващо документ по чл. 35 от ЗУО. Предписанието е изпълнено.

Извършена е планова проверка на дружество за производство на пелети в гр. Велинград. Проверени са условията, поставени в документа по чл. 35 ЗУО. Не са установени несъответствия с нормативната уредба по ЗУО. Дадено е предписание за представяне в РИОСВ на документи за въвеждане в експлоатация на съоръженията и инсталациите за третиране на отпадъци, тъй като същите не са налични по време на проверката. Даденото предписание е изпълнено.

Извършена е планова проверка на ,,Софалукс България“ ЕООД - предприятие за производство на тапицирани мебели в гр. Пазарджик. Констатира се, че дружеството не води отчетност в отчетни книги по Приложения №1 и №4, съгласно изискванията и разпоредбите на Наредба №1 от 2014 г., за което е дадено задължително предписание с постоянен срок за изпълнението му на управителя на дружеството. При последваща справка в НИСО се установи, че дружеството е започнало да извършва записи в отчетните книги - предписанието е изпълнено.

Извършена е планова проверка на площадка за третиране на опасни и неопасни отпадъци в гр. Пазарджик, стопанисвана от ЕТ „Промишлени системи-Петър Христов“. Изпълняват се условията, поставени в част III на издадения документ за дейности с отпадъци. Не са установени нередовности.

Извършена е планова проверка на предприятие за производство на дървесни пелети в с. Црънча, общ. Пазарджик. Констатирани са пропуски по спазване на изискванията и разпоредбите на ЗУО - съхраняване на опасен отпадък на открито, липса на обособени зони за разделно събиране на образуваните от дейността на дружеството отпадъци с обозначителни табели с код и наименование на отпадъка и договор с юридическо лице за приетите за третиране отпадъци. Дадени са 3 предписания на управителя на дружеството с конкретен срок за изпълнението им. Предстои последващ контрол.

Извършен е планов контрол на площадка за третиране на ИУМПС в гр. Пещера. Проверени са условията, поставени в разрешението по чл. 35 от ЗУО за извършване на дейности по третиране на отпадъци. Не са констатирани нарушения на ЗУО.

Извършена е планова проверка в с. Мало Конаре, общ. Пазарджик на площадка за третиране на ИУМПС. Дружеството изпълнява поставените условия в документа по чл. 35 от ЗУО и разпоредбите на ЗУО.

Извършена е планова проверка на площадка за третиране на отпадъци в гр. Велинград. Към момента на проверката дружеството не извършва дейности с отпадъци. Не се констатираха налични отпадъци на територията на площадката.

При планов контрол на търговски обект в гр. Велинград се установи, че предлаганите в обекта полимерни торбички са с размер над 39 х 49 см. и дебелина над 25 микрона и не беше представен документ за закупуването им. Дадено е предписание да се представи в РИОСВ-Пазарджик копие от фактура за закупените торбички. Предписанието е изпълнено.

**Извънредни проверки:**

По сигнал за замърсяване на въздуха с трици от дейността на цех за производство на пелети и пакетиране на талаш в гр. Пазарджик, е извършена извънредна проверка на обекта, на ул. „Димчо Дебелянов“(Мирянско шосе), до базата на Напоителни системи. Проверката е във връзка и с дадено от РИОСВ-Пазарджик предписание относно незабавно преустановяване на дейността на обекта до провеждане на необходимите процедури за неговото узаконяване. Установи се, че това предписание не се изпълнява. На обекта се извършва дейност. Инсталацията за производство на пелети в момента на проверката работи. В бункера на инсталацията се констатираха пелети. Към момента на проверката дружеството не притежава документ по чл. 35 от ЗУО, какъвто се изисква за дейност по пелетизиране, вкл. съхраняване на трици. На място се установи, че от изпускащото устройство след барабанната сушилня излиза отработен въздух, визуално с наличие на суровина - трица. На откритата част на площадката и при извършен оглед на съседния имот се констатира замърсяване с трици. Дадени са следните предписания - отпадъците (триците) да се предадат на лице, което притежава документ по чл. 35 от ЗУО и се представят документи в РИОСВ-Пазарджик (договор по чл. 8, ал. 1 от ЗУО и др.) за тяхното предаване, както и да се извърши почистване на площадката и съседния имот от замърсяванията с трици. Предстои последващ контрол и съставяне на АУАН по ЗУО. На 28.07.2023 г. е връчено уведомително писмо с изх. № АНД-03-4/28.07.23 г. на основание чл. 26, ал. 1 от АПК за започване на производство по налагане на принудителна административна мярка (ПАМ) по реда на глава шеста, раздел I от ЗУО.

Извършени са три извънредни проверки на община Септември, във връзка с дадени предписания за почистване на замърсени с отпадъци терени на територията и в землища на населени места в общината. При проверките на място се констатира, че част от терените са почистени от отпадъци и към момента няма последващо замърсяване. По-голямата част от терените, замърсени с отпадъци не са почистени и предписанията не са изпълнени. Констатациите са за терени в землищата на селата: Семчиново, Карабунар, Ветрен дол, Злокучене и в гр. Ветрен. За част от допуснатите замърсявания с отпадъци има съставени 2 АУАН, за останалите предстои да бъдат наложени санкции на община Септември за допуснато замърсяване на почвата с различни по вид отпадъци.

 **Последващ контрол –**

Проверка за изпълнение на дадено предписание на кмета на община Панагюрище установи, че е довършено почистването на отпадъци от терен в землището на с. Попинци, община Панагюрище и са възстановени качествата му. Предписанието е изпълнено.

 Извършена е извънредна проверка във връзка с дадено предписание на община Пазарджик за почистване на замърсени с отпадъци терени в регулацията на с. Огняново. Проверката на място установи, че предписанието е изпълнено - терените са почистени и не е допуснато последващо замърсяване с отпадъци.

Последващ контрол на дадено предписание за почистване на отпадъци от ИУМПС в честен имот в с. Юндола, общ. Велинград установи, че имотът е почистен и отпадъците от ИУМПС са предадени на лице, което притежава документ по чл. 35 от ЗУО - предписанието е изпълнено.

Извършен е последващ контрол за изпълнение на дадено предписание на община Велинград с отговорник - директора на УОГС „Г. Аврамов-Юндола“. Установи се, че предписанието е изпълнено. Почистен е терен, замърсен с отпадъци в горска територия, собственост на УОГС „Г. Аврамов-Юндола“.

Извършени са проверки на РПМ и ОПМ в землищата на селата: Юнаците, Огняново и Хаджиево, общ. Пазарджик за последващ контрол на дадени предписания за почистване на констатирани замърсявания с отпадъци. Предписанията са изпълнени.

Извършена е извънредна проверка на община Белово, във връзка с дадено предписание за почистване на замърсени с отпадъци терени по републиканската и общинска пътни мрежи, в речни легла и прилежащи територии. При проверката се констатира, че замърсяванията с отпадъци са почистени. Даденото предписание е изпълнено и са взети необходимите мерки за недопускане на последващо замърсяване.

Извършени са проверки за последващ контрол по изпълнение на дадени предписания за почистване на констатирани замърсявания с отпадъци в землището на с. Елшица и в прилежащите територии на р. Елшишка, р. Стара в гр. Батак, на р. Новомахленска в землището на с. Нова махала, както и по РПМ и ОПМ на територията на община Батак. Дадените предписания са изпълнени.

Извършена е извънредна проверка на предприятие за производство на мебели в гр. Пазарджик, във връзка с дадени предписания за водене на отчетност в НИСО и поставяне на обозначителни табели в зоните за предварително съхраняване на отпадъци. При извършена проверка в НИСО и на място се установи, че дадените предписания са изпълнени.

 **ОХВ и контрол на риска –** през м. юли в направлението е извършена една извънредна проверка по ЗООС, взето е участие в 2 комплексни проверки на оператори без комплексно разрешително, в проверка на оператор с КР и в ДПК.

Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 5 процедури по глава шеста от ЗООС за инвестиционни предложения, планове и програми.

Актуализирани са данните в публичния електронен регистър с данни за предприятията/съоръженията с нисък и висок рисков потенциал по чл. 111, ал. 1, т. 6 от ЗООС.

Извършена е извънредна проверка по ЗООС на „Ди Ес Смит България“ АД, гр. Пазарджик, кв. Главиница във връзка с писмо от оператора с искане за пломбиране на 2 броя котли, поради промени в производството на топлоенергия, спиране на инсталация за производство на хартия и картон по КР № 114/2019 г. и във връзка с Разрешително № 10-Н2-А2/2023 г. за емисии на парникови газове. Извършено е пломбиране на котлите.

**КР и екологична отговорност –** през м. юли е извършена една планова проверка на оператор с издадено комплексно разрешително:

 - Община Панагюрище за Регионално депо за битови отпадъци ”Панагюрище” за общините Панагюрище и Стрелча във връзка с изпълнение на условията в КР № 434-Н0/2012 г. Проверката се осъществи в рамките на два дни. Не са констатирани несъответствия с условията в издаденото комплексно разрешително и/или с нормативната уредба по околна среда и на оператора не са давани предписания.

Изготвени са: отчет за изпълнението на Програма 6 от програмния бюджет на МОСВ за първото полугодие на 2023 г., уведомителни писма и заповед до оператор и БД ИБР за предстояща комплексна проверка, обобщени списъци от завършили проверки. Във връзка с изпълнение на Решение (ЕС) 2018/1135 на Комисията от 10 август 2018 г. е изпратена информация относно осъществения контрол по изпълнение на условията в издадените комплексни разрешителни за отчетната 2022 г., за всяка една инсталация в териториалния обхват на РИОСВ-Пазарджик.

**Екологична отговорност –** през м. юли 2023 г. не са извършвани проверки на оператори, попадащи в приложното поле на ЗОПОЕЩ.

**ОВОС и ЕО –** през отчетния период от експертите на направление ОВОС и ЕО не са извършвани планови и/или извънредни проверки.

През м. юли 2023 г. в РИОСВ-Пазарджик постъпиха 53 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 27 преписки за ИП и 10 преписки за планове и програми, съгл. Приложение 1 и 2 на ЗООС. 14 приключиха с краен акт - 3 решения за преценяване на необходимостта от извършване на ОВОС с характер „да не се извършва ОВОС“, 1 решениe за преценяване на необходимостта от извършване на EО с характер „да не се извършва EО“ и 10 решения за прекратяване на процедура по ОВОС. Изготвени са 10 указания за следващи действия за провеждане на процедурите по реда на глава шеста от ЗООС (3 процедури по преценяване на ОВОС и 7 процедура по преценяване на ЕО), а 13 преписки, от които 11 във връзка с процедура по преценяване на ОВОС и 2 във връзка с процедура по ЕО, са в срок за отговор.

Във връзка с провеждане на процедурите по ОВОС и ЕО са изпратени 70 писма (в т.ч. уведомителни и напомнителни до възложителя, за допълнителна информация, за становища от БД ИБР, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

За подобряване координацията между институциите е взето участие в заседание на комисия по чл. 17 при ОД “Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. юли, в резултат на упражнен контрол и дадени предписания от експерти на РИОСВ-Пазарджик, са почистени от отпадъци два замърсени терена в горска територия, собственост на УОГС „Г. Аврамов - Юндола“. Довършено е почистването на замърсен с отпадъци терен в землището на с. Попинци, общ. Панагюрище и са възстановени качествата му. Почистен е частен имот в с. Юндола, общ. Велинград от отпадъци от ИУМПС. Същите са предадени на лица, които притежават документ по чл. 35 от ЗУО. Незабавно е преустановена дейността на обект за производство на пелети в гр. Пазарджик. Започнато е производство по налагане на принудителна административна мярка (ПАМ) по реда на глава шеста, раздел I от ЗУО до провеждане на необходимите процедури за неговото узаконяване.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява изпълнението на реализацията на инвестиционните предложения, спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти/дейности без необходимите проведени процедури по реда на глава шеста от ЗООС.

*През м. юли са* *постановени*: 3 решения за преценяване на необходимостта от извършване на ОВОС с характер „да не се извършва ОВОС“, 1 решениe за преценяване на необходимостта от извършване на EО с характер „да не се извършва EО“, 10 решения за прекратяване на процедура по ОВОС и 4 решения по ОС.

*За периода са издадени:* 1 РД за извършване на дейности по третиране на отпадъци на основание чл. 78, ал. 10 от ЗУО; 1 РД за извършване на дейности по транспортиране на отпадъци на основание чл. 78, ал. 10 от ЗУО; 2 РД за извършване на дейности по третиране на отпадъци на основание чл. 79, ал. 1 от ЗУО; 5 РД за извършване на дейности по събиране и транспортиране на отпадъци на основание чл. 79, ал. 1 от ЗУО; 1 решение за отказ от издаване на РД за извършване на дейности по транспортиране на отпадъци; 1 решение за отказ от изменение и допълнение на РД за извършване на дейности по транспортиране на отпадъци, 1 становище за върнати работни листове за класификация на отпадъци.

**Обществеността –** през м. юли 2023 г. РИОСВ-Пазарджик отговори на три заявления за достъп до обществена информация на физически и юридически лица. Заявителите получиха пълен достъп до исканата информация.